**ՀԱՅԱՍՏԱՆԻ  ՀԱՆՐԱՊԵՏՈՒԹՅԱՆ  ԿԱՌԱՎԱՐՈՒԹՅԱՆ**

**Ո Ր Ո Շ ՈՒ Մ**

 **« » ----------------- 20 թվականի N -Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2002 ԹՎԱԿԱՆԻ ՄԱՐՏԻ 2-Ի ԹԻՎ 193 ՈՐՈՇՄԱՆ ՄԵՋ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

Հիմք ընդունելով «Նորմատիվ իրավական ակտերի մասին» ՀՀ օրենքի 34-րդ հոդվածի 1-ին մասը՝ *Կառավարությունը որոշում է`*

1. ՀՀ կառավարության 2002 թվականի մարտի 2-ի **Նոտարական գործողություններին մասնակցող թարգմանչին որակավորման վկայական տալու կարգը հաստատելու մասին** թիվ 193 որոշմամբ հաստատված նոտ**արական գործողություններին մասնակցող թարգմանչին որակավորման վկայական տալու կարգում կատարել հետևյալ լրացումը.**

1) լրացնել նոր` 7.2-րդ կետ.

«7.2. Ռազմական, արտակարգ դրության ժամանակ կամ այլ արտակարգ իրավիճակների պայմաններում տվյալ տարվա ընթացքում որակավորման ստուգում կարող է չանցկացվել: Կազմակերպված որակավորման ստուգումը կարող է հանձնաժողովի որոշմամբ հետաձգվել ռազմական, արտակարգ դրության ժամանակ կամ այլ արտակարգ իրավիճակների պայմաններում: Սույն դեպքում որակավորման ստուգումները մեկնարկում (շարունակվում) են որոշման կայացման համար հիմք հանդիսացած բոլոր հանգամանքները վերանալուց հետո հաջորդող մեկ տարվա ընթացքում:»:

2. Սույն որոշումն ուժի մեջ է մտնում հրապարակմանը հաջորդող օրվանից:

**ՀԻՄՆԱՎՈՐՈՒՄ**

**«Հայաստանի Հանրապետության կառավարության 2002 թվականի մարտի 2-ի թիվ 193 որոշման մեջ լրացում կատարելու մասին» Հայաստանի Հանրապետության կառավարության որոշման նախագծի**

**1. Կարգավորման ենթակա ոլորտի կամ խնդրի սահմանումը.**

Հայաստանի Հանրապետության կառավարության 2002 թվականի մարտի 2-ի N 193 որոշմամբ սահմանված է **նոտարական գործողություններին մասնակցող թարգմանչին որակավորման վկայական տալու կարգ, որի 7-րդ կետի համաձայն՝** ստուգումները կազմակերպվում են առնվազն տարեկան մեկ անգամ, սակայն ներկայումս Հայաստանի Հանրապետության կառավարության 2002 թվականի մարտի 2-ի N 193 որոշմամբ արտակարգ և ռազմական դրություն պայմաններում նո**տարական գործողություններին մասնակցող թարգմանչին որակավորման վկայական տալու կարգ նախատեսված չէ:** Ուստի՝ **արտակարգ և ռազմական դրության պայմաններում** նո**տարական գործողություններին մասնակցող թարգմանչին որակավորման վկայական տալուն առնչվող հարցերը կարգավորելու համար**, հաշվի առնելով ռազմական և արտակարգ դրության իրավական ռեժիմների առանձնահատկությունները, անհրաժեշտություն է առաջացել Հայաստանի Հանրապետության կառավարության 2002 թվականի մարտի 2-ի «**Նոտարական գործողություններին մասնակցող թարգմանչին որակավորման վկայական տալու կարգը հաստատելու մասին**» թիվ 193 որոշման մեջ կատարել համապատասխան լրացում:

**2.Առկա իրավիճակը.**

2002 թվականի մարտի 2-ին ընդունվել է **Նոտարական գործողություններին մասնակցող թարգմանչին որակավորման վկայական տալու կարգը հաստատելու մասին**» Կառավարության թիվ 193 որոշումը, որում հաստատված նոտ**արական գործողություններին մասնակցող թարգմանչին որակավորման վկայական տալու կարգում** կարգավորված չէ արտակարգ և ռազմական դրության պայմաններում **որակավորման վկայական ստանալու և ստուգման անցկացման պայմանները:**

**Ներկա պայմաններում առկա է մի իրավիճակ, որի արդյունքում հ**ամավարակի պայմաններում վարակի տարածման սահմանների և դրանով վարակված անձանց թվի ավելացման հանգամանքներում համապատասխան կանխարգելիչ աշխատանքների և միջոցառումների իրականացման և դրանց արդյունքում անձանց կյանքի և առողջության պաշտպանության համար սահմանվել են նաև Սահմանադրությամբ երաշխավորված՝ մարդու և քաղաքացու հիմնական իրավունքների և ազատությունների սահմանափակումներ:

Միևնույն ժամանակ, նախորդ տարիների փորձը ցույց է տալիս, որ **նոտարական գործողություններին մասնակցող թարգմանչին որակավորման վկայական ստանալու ստուգմանը մասնակցում են 50-ից ավելի մասնակիցներ:** Մասնավորապես, ներկա պայմաններում Սահմանադրության 76-րդ հոդվածից բխում է, որ Կառավարությունը ձեռնարկում է իրավիճակից բխող միջոցառումներ, իսկ ստեղծված իրավիճակն ինքնին թելադրում է միջոցառումներ կիրառելու անհրաժեշտություն՝ նվազեցնելու վարակի տարածման ռիսկերը:

Համանման կարգավորում նախատեսվել է նաև «Սնանկության գործով կառավարչի որակավորման հանձնաժողովի կազմավորման և գործունեության կարգը, որակավորման ստուգմանը մասնակցելու դիմումին ներկայացվող պահանջները, որակավորման ստուգմանը մասնակցելու համար պահանջվող փաստաթղթերի ցանկը, որակավորման ստուգման և որակավորում շնորհելու ընթացակարգը սահմանելու մասին» նախարարի հրամանում:

Հաշվի առնելով վերոգրյալը և այն, որ Արտակարգ դրությունը նպատակ է հետապնդում առաջին հերթին կանխել համավարակի տարածումը, իսկ ռազմական դրության նպատակն է ռազմական դրության պայմաններում մարդկանց կյանքի և անվտանգության պաշտպանությունն անհրաժեշտություն է առաջացել նշյալ կարգում կատարել համապատասխան լրացում:

**3. Կարգավորման նպատակները, ակնկալվող արդյունքը.**

Նախագծի ընդունման նպատակն է կանխել համավարակի տարածումը, արտակարգ դրության պայմաններում նվազեցնել բնակչության կյանքին և առողջությանը սպառնացող վտանգները, կորոնավիրուսային հիվանդացության դեպքերը: Բացի այդ, Նախագծի ընդունման արդյունքում կապահովվի ռազմական և արտակարգ դրության պայմաններում **նոտարական գործողություններին մասնակցող թարգմանչին որակավորման վկայական տալու** և ստուգման անցկացման հետ կապված խնդիրները:

**4. Իրավական ակտի նախագիծը մշակող պատասխանատու մարմինը, ինչպես նաև, անհրաժեշտության դեպքում, նախաձեռնողի, հեղինակների և մշակմանը մասնակցող անձանց մասին տեղեկություններ.**

Նախագիծը մշակվել է Արդարադատության նախարարության կողմից:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2002 ԹՎԱԿԱՆԻ ՄԱՐՏԻ 2-Ի ԹԻՎ 193 ՈՐՈՇՄԱՆ ՄԵՋ ԼՐԱՑՈՒՄ ԿԱՏԱՐԵԼՈՒ ՄԱՍԻՆ»**

**ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄԻՆՆԵՐԻ ԲՅՈՒՋԵՆԵՐՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

«Հայաստանի Հանրապետության կառավարության 2002 թվականի մարտի 2-ի թիվ 193 որոշուման մեջ լրացում կատարելու մասին» Կառավարության որոշման նախագծի ընդունման կապակցությամբ պետական կամ տեղական ինքնակառավարման մարմինների բյուջեներում եկամուտների և ծախսերի ավելացում կամ նվազեցում չի առաջանում: